
Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 812/ 27.11.2012                            Nr.22/ 347/ 27.11.2012  

BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege pentru aprobarea Ordonanţei  de urgenta a Guvernului nr.62/2012 pentru rectificarea bugetului asigurarilor sociale de stat pe anul 2012. (L416/2012, PLX446/2012).
Presedinte,                                                               Presedinte,

    Senator Ovidiu Marian                                       Deputat Eugen Nicolaescu
         SENAT                                                 CAMERA DEPUTATILOR

   Comisia pentru buget,                                                          Comisia pentru buget,

finante, activitate bancara                                                             finante si banci

     si piata de capital

Nr.XXII/ 812/ 27.11.2012                            Nr.22/ 347/ 27.11.2012  

R A P O R T   C O M U N   

la

proiectul de lege pentru aprobarea Ordonanţei de urgenta a Guvernului nr.62/2012 pentru rectificarea bugetului asigurarilor sociale de stat 
pe anul 2012 
Comisia pentru buget, finante, activitate bancara si piata de capital a Senatului si  Comisia pentru buget, finante si banci a Camerei Deputatilor, prin adresele L416/2012, respectiv  PLX446/2012  au fost sesizate pentru dezbateri in fond la proiectul de lege mentionat si intocmirea unui raport comun.

Obiectul de reglementare al proiectului de lege il reprezinta rectificarea bugetului asigurarilor sociale de stat pe anul 2012 in vederea mentinerii deficitului bugetar la un nivel sustenabil si asigurarii sumelor necesare platilor diferentelor in plus rezultate in urma procesului de revizuire a pensiilor
Proiectul de lege prevede majorarea atat a veniturilor cat si a cheltuielilor bugetului asigurarilor sociale de stat aferent sistemului public de pensii cu suma de 69,1 milioane lei; majorarea veniturilor este rezultatul diminuarii veniturilor curente ale sistemului public de pensii cu suma de 106,5 milioane lei si majorarii subventiei acordata de la bugetul de stat cu suma de 175,6 milioane lei. 

A fost modificat si bugetul sistemului de asigurari pentru accidente de munca si boli profesionale, prin diminuarea veniturilor cu 73,9 milioane lei si majorarea cheltuielilo cu 0,9 milioane lei.

Bugetul asigurarilor pentru somaj a fost diminuat la cheltuieli cu suma de 205,0 milioane lei, subventiile de la bugetul de stat fiind diminuate cu aceeasi suma.
Consiliul Legislativ a avizat favorabil proiectul de ordonanta. 

Consiliul Economic si Social  a transmis punct de vedere de avizare favorabila a proiectului de lege, intrucat nu s-a realizat conditia de cvorum pentru ca sedinta sa fie statutara.

Ministerul Finantelor Publice a transmis Consiliului Fiscal proiectul de rectificare a bugetului de stat si bugetului asigurarilor sociale de stat pe anul 2012, solicitand opinia acestuia, in conformitate cu prevederile art 40 alin.(2) din Legea responsabilitatii fiscal-bugetare nr.69/2010. Potrivit atributiilor sale, Consiliul fiscal a analizat proiectele de rectificare bugetara si a elaborat opinii si recomandari.

Intrunite in sedinta comuna, membrii celor doua comisii au hotarat cu majoritate de voturi sa adopte un raport de admitere, fara amendamente.

In consecinta supunem spre dezbatere si adoptare, Plenului Parlamentului, raportul de admitere si proiectul de lege.

In raport cu obiectul de reglementare, proiectul de lege face parte din categoria legilor ordinare.
Presedinte,                                                               Presedinte,

         Senator Ovidiu Marian                                       Deputat Eugen Nicolaescu
